יש להגיע בזמן לשיעורים, במהלך השיעור אין להיכנס או לצאת מהכיתה. עזיבה מוקדמת של המשתתף מהרצאה תחשב כהיעדרות מההרצאה גם אם חתם בתחילת השיעור על נוכחות, אלא אם תואם הדבר מראש ואושר ע"י הגורמים הרלוונטיים. בכל כניסה לשיעור על המשתתף לכוון את הטלפון הנייד על מצב "שקט". על המשתתף להגיע לאורך כל הקורס בלבוש המאפשר תרגול בטיחותי ובנעליים סגורות. במועד בחינה בעת כניסתו של המשתתף לחדר, עליו להציג למשגיח/ה תעודה מזהה רשמית. אסורה כל הונאה בבחינה, כולל הפרה של הוראות הנוגעות לכתיבה או להתנהגות במשך הבחינה או סיוע למשתתף אחר במעשה כזה, ובכלל זה החזקת חומר אסור, העתקה ממשתתף אחר או מתן אפשרות למשתתף אחר להעתיק, התנהגות בניגוד להוראות המשגיח, או תקשורת כלשהי עם משתתף אחר. אסורה כל התנהגות הפוגעת בכבוד הארגון, ברכושו או בפועלו. אסורה כל התנהגות הפוגעת בכבודם, בגופם או ברכושם של מדריכי, עובדי ומתנדבי החברה, המשתתפים האחרים בקורס, המטופלים, בני משפחתו של המטופל ו/או אורחיו. אסורה כל התנהגות שאיננה הולמת משתתף, בין בהימצאו בתחום מתקני החברה או בכל מקום אחר שבו יימצא מתוקף היותו משתתף בקורס כגון: השתלמות על גבי האמבולנסים, פעילויות הומניטריות והשתלמות בבתי חולים. אסורה כל הונאה ומעשה תרמית אחר כלשהו, או מצג שווא שנעשה לשם קבלת זכויות אם לטובת עצמו, אם לטובת אחר וכן סיוע בעשיית כל מעשה כאמור.